మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
'జెంటిల్‌మన్' డైరెక్టర్‌తో చైతు!
అక్కినేని నాగచైతన్య మాంచి జోరుమీదున్నాడు. ఒక సినిమా తర్వాత మరో సినిమాలో నటిస్తూ.. బిజీ హీరోగా మారిపోయాడు...
| Updated:
Sep 3, 2016, 04:09PM IST
అక్కినేని నాగచైతన్య మాంచి జోరుమీదున్నాడు. ఒక సినిమా తర్వాత మరో సినిమాలో నటిస్తూ.. బిజీ హీరోగా మారిపోయాడు. ఇప్పటికే ఆయన నటించిన 'సాహసం శ్వాసగా సాగిపో','ప్రేమమ్' చిత్రాలు విడుదలకు సిద్ధంగా ఉన్నాయి. ఇవి కాకుండా మరో పక్క సోగ్గాడే చిన్ని నాయన సినిమాతో హిట్ కొట్టిన కల్యాణ్ కృష్ణ దర్శకత్వంలో మరో సినిమాలో నటిస్తున్నాడు. అయితే తాజాగా మన హీరో మరో సినిమాకు కూడా పచ్చ జెండా ఊపినట్లు తెలుస్తోంది. అష్టాచమ్మా, అంతకుముందు ఆ తరువాత వంటి రొమాంటిక్ లవ్ స్టోరీస్‌ను రూపొందించిన ఇంద్రగంటి మోహన్ కృష్ణ ఇటీవల లవ్ కమ్ త్రిల్లర్ జానర్‌లో 'జెంటిల్‌మన్' సినిమా చేసి బ్లాక్‌బస్టర్ హిట్‌ను తన ఖాతాలో వేసుకున్నాడు. ఆయన చెప్పిన లైన్ చైతుకు బాగా నచ్చడంతో సినిమా చేస్తానని మాటిచ్చాడట. ఈ చిత్రాన్ని వారాహి చలన చిత్రం బ్యానర్‌లో సాయి కొర్రపాటి నిర్మిస్తున్నట్లు సమాచారం. ప్రస్తుతం ఈ సినిమా స్క్రిప్ట్ వర్క్ జరుగుతోంది. త్వరలోనే సెట్స్‌పైకి తీసుకువెళ్లడానికి సన్నాహాలు చేస్తున్నారు.